
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 29 

11 Φεβρουάριου 2005 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

22. Άσκηση προληπτικού ελέγχου επί των δαπανών 
του Δήμου Οροπεδίου Νομού Λασιθίου και των Νο¬ 
μικών Προσώπων Δημοσίου Δικαίου αυτού. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ του Πρωτοκόλλου 
αριθ. 13 στην Ευρωπαϊκή Σύμβαση για την Προ¬ 
στασία των Δικαιωμάτων του Ανθρώπου και των θε¬ 
μελιωδών Ελευθεριών, σχετικά με την κατάργηση 
της θανατικής ποινής σε όλες τις περιστάσεις. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 22 

Άσκηση προληπτικού ελέγχου επί των δαπανών του Δή¬ 
μου Οροπεδίου Νομού Λασιθίου καιτων Νομικών Προ¬ 
σώπων Δημοσίου Δικαίου αυτού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου ΙδτουΝ.Δ. 1265/1972 «Πε¬ 
ρί ελέγχου των δαπανών του Κράτους, των Οργανισμών 
Τοπικής Αυτοδιοικήσεως καιτων άλλων Νομικών Προσώ¬ 
πων Δημοσίου Δικαίου ως και των λογαριασμών των δη¬ 
μοσίων υπολόγων και παρακολουθήσεως των εσόδων 
των» (Α' 197). 

2. Τις διατάξεις της παρ. 3 του άρθρου 15 και του ε'εδα¬ 
φίου της παρ. 3του άρθρου 24 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

3. Τις διατάξεις του άρθρου 29Α του Ν. 1558/1985 (Α' 
137), όπως αυτό προστέθηκε με το άρθρο 27 του Ν. 2081 / 
1992 (Α' 154) και τροποποιήθηκε με το άρθρο 1 παρ. 2 
περ. α'του Ν. 2469/1997 (Α'38). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού. 

5. Την υπ’ αριθμ. 296/2004/6.12.2004 γνωμοδότηση του 
Συμβουλίου της Επικράτειας, ύστερα από πρόταση των 


Υπουργών Εσωτερικών, Δημόσιας Διοίκησης και Αποκέ¬ 
ντρωσης και Δικαιοσύνης, αποφασίζουμε: 

Άρθρο 1 

1. Επί των δαπανών του Δήμου Οροπεδίου Νομού Λα¬ 
σιθίου και των Νομικών Προσώπων Δημοσίου Δικαίου 
(Ν.Π.Δ.Δ.), τα οποία υπάγονται στην εποπτεία αυτού, 
σύμφωνα με τις διατάξεις των άρθρων 190 και 203 του 
Π.Δ. 410/1995 «Δημοτικός και Κοινοτικός Κώδικας» (Α' 
231) και των άρθρων 12 και 14 του Ν. 2880/2001 (Α' 9), 
ασκείται από το Ελεγκτικό Συνέδριο προληπτικός έλεγ¬ 
χος. 

2. Του ανωτέρω ελέγχου εξαιρούνται οι εξής κατηγο¬ 
ρίες δαπανών: 

α) Οι δαπάνες πληρωμής αποδοχώντωντακτικών υπαλ¬ 
λήλων και των υπαλλήλων με σύμβαση εργασίας αορί¬ 
στου χρόνου του Δήμου και των Νομικών Προσώπων που 
αναφέρονται στην προηγούμενη παράγραφο. Υπόκεινται 
σε έλεγχο οι πρόσθετες αμοιβές των πιο πάνω υπαλλήλων 
και η μισθοδοσία του πρώτου μηνάς μετά τον διορισμό ή 
τη μονιμοποίηση. 

β) Οι δαπάνες αποδόσεως των υπέρ τρίτων ενεργούμε- 
νων κρατήσεων (όπως ασφαλιστικών εισφορών και φό¬ 
ρων). 

γ) Οι περιοδικές δαπάνες μισθωμάτων ακινήτων και 
εγκαταστάσεων, πλην εκείνων που καταβάλλονται για 
πρώτη φορά, μετά την κατάρτιση, παράταση, ανανέωση ή 
τροποποίηση της σχετικής συμβάσεως. 

δ) Οι δαπάνες καταναλώσεως ηλεκτρικού ρεύματος και 
νερού. 

Άρθρο 2 

Το παρόν Διάταγμα ισχύει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του Διατάγματος αυτού. 

Αθήνα, 20 Ιανουάριου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

ΠΡ. ΠΑΥΛΟΠΟΥΛΟΣ ΑΝ. ΠΑΠΑΛΗΓΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΝΑΚΟΙΝΩΣΕΙΣ 


Αριθ. Φ.0546/ΑΣ 79/Μ.5486 (2) 

Ανακοίνωση για τη θέση σε ισχύ του Πρωτοκόλλου αριθ. 
13 στην Ευρωπαϊκή Σύμβαση για την Προστασία των 
Δικαιωμάτων του Ανθρώπου και των θεμελιωδών 
Ελευθεριών, σχετικά με την κατάργηση της θανατικής 
ποινής σε όλες τις περιστάσεις. 

Το Υπουργείο Εξωτερικών ανακοινώνει ότι το Πρωτό¬ 
κολλο αριθ. 13 στην Ευρωπαϊκή Σύμβαση για την Προ¬ 
στασία των Δικαιωμάτων του Ανθρώπου και των θεμελιω¬ 
δών Ελευθεριών, σχετικά με την κατάργηση της θανατι¬ 


κής ποινής σε όλες τις περιστάσεις, που υπουγράφηκε 
από την Ελλάδα στις 3 Μάίου 2002, στο Βίλνιους της Λι¬ 
θουανίας και κυρώθηκε από τη Χώρα μας με τον υπ’ 
αριθμ. 3289/2004 Νόμο, ο οποίος δημοσιεύθηκε στο υπ’ 
αριθμ. 227 Φύλλο Εφημερίδοςτης Κυβερνήσεως, τεύχος 
Α', της 26ης Νοεμβρίου 2004, θα τεθεί σε ισχύ ως προς 
τη Χώρα μας την 1η Ιουνίου 2005, σύμφωνα με την διά¬ 
ταξη του άρθρου 7, παράγραφος 2, του Πρωτοκόλλου. 

Αθήνα, 2 Φεβρουάριου 2005 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ Ν. ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




